კუსაცუ-შირანე
კუსაცუ-შირანე (იაპონ. 草津白根山) — მოქმედი სტრატოვულკანი იაპონიაში, გუმის პრეფექტურაში, კუნძულ ჰონსიუზე. სიმაღლე 2165 მ. მდებარეობს ეტიგოს ქედზე, უშუალოდ ვულკან ასამის ჩრდილოეთით. წარმოდგენილია სამი პიროკლასტური კონუსითა და ამდენივე კრატერული ტბით, რომელთაგან უდიდესია მჟავე ზურმუხტისფერ-მომწვანო ტბა იუ-გამა, რომლის ზედაპირზე ზოგჯერ გოგირდი ტივტივებს. 2018 წლის 23 იანვარს ადგილი ჰქონდა უმნიშვნელო ფრეატულ ამოფრქვევას, რომელსაც ერთი ადამიანის სიცოცხლე შეეწირა, ხოლო ზვავის შედეგად რამდენიმე ადამიანი დაშავდა. 1805 წლიდან მოყოლებული დაფიქსირებულია 14 ამოფრქვევა.